**ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.**

**ΓΕΝΙΚΗ ΔΙΕΥΘΥΝΣΗ ΟΡΥΧΕΙΩΝ**

**ΔΙΕΥΘΥΝΣΗ ΚΕΝΤΡΙΚΗΣ ΥΠΟΣΤΗΡΙΞΗΣ ΟΡΥΧΕΙΩΝ**

Διακήρυξη ΔKYΟΡ-190

Υπηρεσία: «Αποκατάσταση μεταλλικών τμημάτων και εργασίες αμμοβολής-βαφής εκσκαφέα τύπου TAKRAF SRs2000/5x32 στο Ορυχείο Νότιου Πεδίου του ΛΚΔΜ»

**ΣΧΕ∆ΙΟ ΣΥΜΦΩΝΗΤΙΚΟΥ**

**ΤΕΥΧΟΣ 3 ΑΠΟ 8**

Περιεχόμενα

[Άρθρο 1 Τεύχη της Σύμβασης 4](#_Toc8645515)

[Άρθρο 2 Αντικείμενο της Σύμβασης 5](#_Toc8645516)

[Άρθρο 3 Συμβατικό Τίμημα 5](#_Toc8645517)

[Άρθρο 4 Δικαιώματα προαίρεσης 6](#_Toc8645518)

[Άρθρο 5 Τιμολογήσεις - Πληρωμές 6](#_Toc8645519)

[Άρθρο 6 Προθεσμίες Πέρατος 6](#_Toc8645520)

[Άρθρο 7 Ποινικές Ρήτρες 7](#_Toc8645521)

[Άρθρο 8 Εγγυήσεις – Εγγυητικές Επιστολές 7](#_Toc8645522)

[Άρθρο 9 Αναθεώρηση Τιμών 7](#_Toc8645523)

[Άρθρο 10 Ευθύνη Σύμπραξης/Ένωσης 8](#_Toc8645524)

[Άρθρο 11 Εγγυήσεις αναφορικά με επίκληση ικανοτήτων Τρίτου 8](#_Toc8645525)

[Άρθρο 12 Ισχύς της Σύμβασης 8](#_Toc8645526)

**ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε.**

**ΓΕΝΙΚΗ ΔΙΕΥΘΥΝΣΗ ΟΡΥΧΕΙΩΝ**

**ΔΙΕΥΘΥΝΣΗ ΚΕΝΤΡΙΚΗΣ ΥΠΟΣΤΗΡΙΞΗΣ**

Διακήρυξη ΔKYΟΡ-190

Υπηρεσία: «Αποκατάσταση μεταλλικών τμημάτων και εργασίες αμμοβολής-βαφής εκσκαφέα τύπου TAKRAF SRs2000/5x32 στο Ορυχείο Νότιου Πεδίου του ΛΚΔΜ»

**ΣΧΕ∆ΙΟ ΣΥΜΦΩΝΗΤΙΚΟY**

Στην Αθήνα σήμερα την ................... μεταξύ των συμβαλλομένων:

Α) του πρώτου των συμβαλλομένων με την επωνυμία Δημόσια Επιχείρηση Ηλεκτρισμού Α.Ε. και διακριτικό τίτλο ∆ΕΗ Α.Ε., (εφεξής ΔΕΗ ή Επιχείρηση), που εδρεύει στην Αθήνα, οδός Χαλκοκονδύλη 30, Τ.Κ. 10432, όπως εν προκειμένω νόμιμα εκπροσωπείται από τον κ. ………………………………………………….., Δ/ντή ΔΚΥΟΡ, ενεργών στο παρόν δυνάμει και κατ’ εκτέλεση της υπ’ αριθμόν …………………………. απόφασης και

Β) του δεύτερου των συμβαλλομένων ………………………….……………., (εφεξής Ανάδοχος ή Εργολάβος), που εδρεύει ………………………………….. και εκπροσωπείται νόμιμα, σε αυτήν την περίπτωση από τον ………………………………………….,

συμφωνήθηκαν, συνομολογήθηκαν και έγιναν αμοιβαίως αποδεκτά, χωρίς καμία επιφύλαξη τα ακόλουθα:

# Τεύχη της Σύμβασης

* 1. Η Σύμβαση αποτελείται από τα παρακάτω Τεύχη τα οποία υπογεγραμμένα από τα συμβαλλόμενα μέρη αποτελούν ένα ενιαίο σύνολο :

1. Συμφωνητικό Σύμβασης
2. Ειδικοί Όροι Σύμβασης
3. Τεχνικές Προδιαγραφές μετά του ακόλουθου Προσαρτήματος:

Προσάρτημα Ι : Οδηγία Νο1-Προστασία από διάβρωση»

1. Ανάλυση Συμβατικού Τιμήματος

δ1. Τιμολόγιο

δ2. Προμέτρηση – Προϋπολογισμός

1. Γενικοί Όροι Σύμβασης
2. Ασφαλίσεις
3. Υποδείγματα
   1. H σειρά με την οποία αναφέρονται τα Τεύχη στην προηγούμενη παράγραφο καθορίζει τη σειρά ισχύος των όρων καθενός απ' αυτά, σε περίπτωση που υπάρχουν διαφορές στο κείμενο ή στην ερμηνεία των όρων δύο ή περισσοτέρων Τευχών.
   2. Ρητά συμφωνείται μεταξύ των συμβαλλομένων μερών ότι η Σύμβαση αυτή αποτελεί τη μοναδική συμφωνία που υπάρχει μεταξύ τους για το υπόψη Έργο και ότι όλα τα έγγραφα που τυχόν ανταλλάχθηκαν μεταξύ τους, πριν από την υπογραφή της, καθώς και οι τυχόν συζητήσεις και συμφωνίες, οποιασδήποτε φύσης και περιγραφής, που έγιναν προφορικά ή σιωπηρά και δεν συμπεριλήφθηκαν στη Σύμβαση αυτή, θεωρούνται ότι δεν έχουν ισχύ, ότι στερούνται οποιουδήποτε νομικού αποτελέσματος, ότι δε θα δεσμεύουν τους συμβαλλόμενους και ότι δε θα ληφθούν υπόψη για την ερμηνεία των όρων της Σύμβασης αυτής.

Οποιαδήποτε πράξη ή ενέργεια του Αναδόχου, απαραίτητη για την ολοκλήρωση του Έργου πρέπει να είναι σε απόλυτη συμφωνία προς τις απαιτήσεις και τις διατάξεις της Σύμβασης, ακόμη και αν η πράξη ή ενέργεια αυτή δεν αναφέρεται ειδικά στη Σύμβαση.

* 1. Επίσης συμφωνείται ρητά ότι όλοι οι όροι της Σύμβασης είναι εξ ίσου ουσιώδεις και ότι κάθε μελλοντική τροποποίηση οποιουδήποτε Τεύχους της Σύμβασης θα γίνεται μόνο εγγράφως (Συμπληρώματα, Εντολές Τροποποιήσεως κλπ.).

# Αντικείμενο της Σύμβασης

* 1. Με τη Σύμβαση αυτή η Επιχείρηση αναθέτει και ο Ανάδοχος αναλαμβάνει την υποχρέωση να προβεί στην έγκαιρη, έντεχνη, άρτια, οικονομική και ασφαλή εκτέλεση της Παροχής Υπηρεσιών με αντικείμενο «Αποκατάσταση μεταλλικών τμημάτων και εργασίες αμμοβολής-βαφής εκσκαφέα τύπου TAKRAF SRs2000/5x32 στο Ορυχείο Νότιου Πεδίου του ΛΚΔΜ», όπως αυτό αναλυτικά αναφέρεται στο παρόν και στα λοιπά συμβατικά τεύχη, έτσι ώστε η Παροχή Υπηρεσίας να είναι κατάλληλη για τη χρήση και λειτουργία που προορίζεται και σε πλήρη συμμόρφωση προς τους όρους της Σύμβασης.
  2. Το αντικείμενο της παροχής υπηρεσίας περιλαμβάνει εργασίες που αφορούν τα κάτωθι τμήματα του εκσκαφέα τύπου «TAKRAF SRs2000/5x32».
* Κάτω δομή Εκσκαπτικής Μονάδας
* Φορτωτική Μονάδα
* Ταινίες μηχανήματος (ταινία παραλαβής, ενδιάμεση ταινία, ταινία φόρτωσης)

Οι εργασίες που θα εκτελεστούν στα ανωτέρω τμήματα είναι οι εξής:

1. Αντικατάσταση σαθρών μεταλλικών τμημάτων (πχ. γραδελάδες, ορθοστάτες, κιγκλιδώματα) και θυρών.
2. Προετοιμασία/καθαρισμός με αμμοβολή των μεταλλικών επιφανειών κατά DIN 55928.
3. Βαφή με δύο στρώσεις αντισκωριακού και με δύο στρώσεις χρώματος.
4. Πρόσθετο αντικείμενο εργασιών κατά τη διάρκεια εκτέλεσης της Σύμβασης (option), ως κάτωθι:

* Σιδηροκατασκευή (υλικά, προεργασία-εργασία, ανέγερση) με μορφοσίδηρο και ελάσματα.
* Απολογιστικές εργασίες ηλεκτροσυγκολλητή και βοηθό τεχνίτη .

# Συμβατικό Τίμημα

* 1. Το Συμβατικό Τίμημα του Αντικειμένου, όπως αυτό περιγράφεται στο Άρθρο 2 του παρόντος Συμφωνητικού, ανέρχεται σε ......................... ΕΥΡΩ (ολογράφως και αριθμητικώς).
  2. Για τους σκοπούς της Σύμβασης το παραπάνω Συμβατικό Τίμημα αναλύεται, ως εξής:

|  |  |  |
| --- | --- | --- |
|  | **ΣΥΜΒΑΤΙΚΟ ΤΙΜΗΜΑ** | **ΤΙΜΗΜΑ ΣΕ ΕΥΡΩ** |
| 1 | ΒΑΣΙΚΕΣ ΕΡΓΑΣΙΕΣ |  |
| 2 | ΠΡΟΣΘΕΤΕΣ ΕΡΓΑΣΙΕΣ - OPTION |  |

* 1. Οι αναφερόμενες ποσότητες στο τεύχος “Προμέτρηση–Προϋπολογισμός” έχουν αναγραφεί κατά προσέγγιση και είναι ενδεικτικές και κατ’ ουδένα τρόπο συνιστούν δέσμευση της Επιχείρησης. Συνεπώς θα υπόκεινται σε αυξομειώσεις, οι οποίες μπορούν να προκύψουν είτε λόγω σφαλμάτων, είτε λόγω μεταβολών, τις οποίες η Επιχείρηση δικαιούται να επιφέρει, σύμφωνα με τις διατάξεις της παρούσας Σύμβασης. Οι πληρωμές θα γίνονται μόνο για τις πραγματικά εκτελεσθείσες ποσότητες εργασιών

Το Συμβατικό Τίμημα υπολογίστηκε ως άθροισμα των γινομένων των τιμών μονάδας του “Τιμολογίου” επί τις αντίστοιχες ποσότητες που αναγράφονται στο Τεύχος “Προμέτρηση – Προϋπολογισμός”.

* 1. Το Συμβατικό Τίμημα είναι σταθερό και δεν υπόκειται σε αναθεώρηση.
  2. Στο Συμβατικό Τίμημα περιλαμβάνονται όλες οι δαπάνες και επιβαρύνσεις που αναφέρονται στα Άρθρα 17 και 19 των Γενικών Όρων. Ειδικότερα μεταξύ των φόρων και τελών τα οποία επιβαρύνεται ο Ανάδοχος συμπεριλαμβάνεται και η κράτηση 0,06% σύμφωνα με την παράγραφο 3 του άρθρου 350 του ν. 4412/2016, η οποία υπολογίζεται επί της αξίας κάθε πληρωμής προ φόρων και κρατήσεων της Σύμβασης.

# Δικαιώματα προαίρεσης

* 1. Η Επιχείρηση, εφόσον κριθεί απαραίτητο από τις ανάγκες της, διατηρεί το δικαίωμα προαίρεσης (option), για την ανάθεση στον Ανάδοχο του πρόσθετου αντικειμένου ΟPTION της Παροχής Υπηρεσιών (Άρθρο 2 του Συμφωνητικού) κατά τη διάρκεια εκτέλεσης της Σύμβασης (45 ημερολογιακές ημέρες).
  2. Παράταση ισχύος σύμβασης - Αυξομείωση συμβατικού τιμήματος.

Η Επιχείρηση, εφόσον κριθεί απαραίτητο από τις ανάγκες της, διατηρεί το δικαίωμα πριν την ανάθεση ή κατά τη διάρκεια εκτέλεσης της Σύμβασης, να αυξομειώσει το αντικείμενο και τις συμβατικές ποσότητες από -30% έως +50%, με συνακόλουθη αυξομείωση του χρόνου ολοκλήρωσης του Έργου.

Στην περίπτωση αυτή, η αρχική αξία της Σύμβασης αυξομειώνεται αναλόγως από -30% έως + 50%, με βάση τις τιμές των ειδών της Σύμβασης, χωρίς ο Ανάδοχος να δικαιούται ουδεμίας αποζημιώσεως εκ του λόγου τούτου.

Η ενεργοποίηση των παραπάνω δικαιωμάτων προαίρεσης είναι υποχρεωτικά αποδεκτή από τον Ανάδοχο και θα του γνωστοποιείται εγγράφως τουλάχιστον δέκα (10) ημερολογιακές ημέρες ενωρίτερα.

* 1. Λύση της Σύμβασης

Η ΔΕΗ διατηρεί το δικαίωμα της λύσης της παρούσας Σύμβασης αζημίως και για τα δύο συμβαλλόμενα μέρη σε οποιοδήποτε στάδιο της εκτέλεσης αυτής και ανεξάρτητα από το ποσοστό υλοποίησής της, εφόσον επέλθει γεγονός (μεταβολή συνθηκών, νομοθετική ρύθμιση, πολιτική απόφαση κ.λπ.) που θα καθιστά δυσχερή, αδύνατη ή άκαιρη την υλοποίηση των υπηρεσιών ή μεταβάλλει δραστικά το περιβάλλον δραστηριοποίησης της ΔΕΗ.

Στην περίπτωση αυτή η ΔΕΗ θα ενημερώσει εγγράφως τον Ανάδοχο τουλάχιστον ένα μήνα πριν, και θα καταβάλει κάθε οφειλόμενο τίμημα για τις παρασχεθείσες από τον Ανάδοχο υπηρεσίες πριν από τη λύση της Σύμβασης.

# Τιμολογήσεις - Πληρωμές

Με τις προϋποθέσεις του Άρθρου 6 των Ειδικών Όρων και του Άρθρου 18 των Γενικών Όρων, οι τιμολογήσεις και οι πληρωμές προς τον Ανάδοχο για την παροχή των υπηρεσιών του άρθρου 2 της παρούσας Σύμβασης θα γίνονται με την ολοκλήρωση των υπηρεσιών.

# Προθεσμίες Πέρατος

* 1. Προθεσμίες πέρατος της Παροχής Υπηρεσίας

Ο Ανάδοχος αναλαμβάνει την υποχρέωση να τηρήσει τις προθεσμίες που καθορίζονται πιο κάτω. Όλες οι προθεσμίες μετριούνται από την ημερομηνία θέσης σε ισχύ της Σύμβασης. Η συνολική προθεσμία εκτέλεσης των Υπηρεσιών είναι σαράντα πέντε (45) ημέρες.

# Ποινικές Ρήτρες

* 1. Πλέον των αναφερομένων στο Άρθρο 21 των Γενικών Όρων της Σύμβασης ρητά συμφωνείται ότι οι Ποινικές Ρήτρες οφείλονται και πληρώνονται στη ∆ΕΗ ξεχωριστά και αθροιστικά, ανεξάρτητα αν η Επιχείρηση έχει υποστεί ζημιές, και ότι οι Ποινικές Ρήτρες του παρόντος Άρθρου είναι εύλογες και δίκαιες.

Οι Ποινικές Ρήτρες που μπορεί να επιβληθούν περιγράφονται αναλυτικά στις επόμενες παραγράφους.

* 1. Ποινικές Ρήτρες για καθυστερήσεις
     1. Για κάθε ημερολογιακή ημέρα υπέρβασης της συνολικής προθεσμίας πέρατος, που ορίζεται στο άρθρο 6 του παρόντος από υπαιτιότητα του Αναδόχου, ο Ανάδοχος έχει την υποχρέωση να καταβάλει Ποινική Ρήτρα 1% του συνολικού συμβατικού τιμήματος.
  2. Το σύνολο των παραπάνω Ποινικών Ρητρών για καθυστερήσεις δεν μπορεί να υπερβεί το 10% του συνολικού Συμβατικού Τιμήματος προσαυξημένου με τα τιμήματα των τυχόν συμπληρωμάτων της Σύμβασης.
  3. Οι Ποινικές Ρήτρες για καθυστερήσεις επιβάλλονται από την Επιβλέπουσα Υπηρεσία. Έναντι αυτών η ΔΕΗ προβαίνει σε ισόποσες παρακρατήσεις από επόμενες, μετά την επιβολή τους, πληρωμές προς τον Ανάδοχο. Η οριστική εκκαθάριση των Ποινικών Ρητρών διενεργείται το αργότερο μέχρι την παραλαβή του αντικειμένου Της Σύμβασης.
  4. Εφόσον, εκκρεμεί αίτηση του Αναδόχου για χορήγηση παράτασης προθεσμίας με βάση τις διατάξεις των Γενικών Όρων, η Προϊσταμένη Υπηρεσία μπορεί να αναστείλει την παρακράτηση έναντι της αντίστοιχης Ποινικής Ρήτρας μέχρι να εκδοθεί η τελική απόφαση από το αρμόδιο όργανο της Επιχείρησης.

# Εγγυήσεις – Εγγυητικές Επιστολές

* 1. Ο Ανάδοχος ως Εγγύηση Καλής Εκτέλεσης κατέθεσε στην Επιχείρηση, σήμερα …………………., την Εγγυητική Επιστολή, αριθμός ………………………….. που εξέδωσε …………………………….. για το ποσό των ……………………… ΕΥΡΩ, που αντιστοιχεί στο πέντε τοις εκατό (5%) του Συμβατικού Τιμήματος και έχει διάρκεια ισχύος 4 μήνες από την ημερομηνία θέσης σε ισχύ της Σύμβασης.
  2. Οι Εγγυητικές Επιστολές Καλής Εκτέλεσης επιστρέφονται μετά την έγκριση από την Επιχείρηση του Πρωτοκόλλου Παραλαβής της Υπηρεσίας .
  3. Για οποιαδήποτε αύξηση του Συμβατικού Τιμήματος και εφόσον μια ή περισσότερες αυξήσεις μαζί υπερβαίνουν το 10% του Συμβατικού Τιμήματος, ο Ανάδοχος υποχρεούται να καταθέσει συμπληρωματική Εγγυητική Επιστολή Καλής Εκτέλεσης, η αξία της οποίας θα αντιστοιχεί στο σύνολο της επαύξησης του Συμβατικού τιμήματος.

# Αναθεώρηση Τιμών

Το Συμβατικό Τίμημα είναι σταθερό καθ’ όλη τη διάρκεια της Σύμβασης και δεν υπόκειται σε αναθεώρηση.

# Ευθύνη Σύμπραξης/Ένωσης

* 1. Συμφωνείται ρητά ότι όλα τα μέλη της Σύμπραξης/ένωσης ενέχονται και ευθύνονται έναντι της Επιχείρησης ενιαία, αδιαίρετα, αλληλέγγυα, και σε ολόκληρο το κάθε ένα χωριστά για την εκπλήρωση των πάσης φύσεως υποχρεώσεων που αναλαμβάνει η Σύμπραξη με την παρούσα Σύμβαση.
  2. Συμφωνείται επίσης ότι τα μέλη της Σύμπραξης/Ένωσης θα εκπροσωπούνται με κοινό εκπρόσωπο σε όλη τη διάρκεια ισχύος της Σύμβασης και θα ελέγχεται από την Επιχείρηση η ουσιαστική συμμετοχή στην Σύμπραξη όλων των μελών αυτής, σύμφωνα με το προβλεπόμενο έγγραφο σύστασης της Σύμπραξης.

# Εγγυήσεις αναφορικά με επίκληση ικανοτήτων Τρίτου

(Θα συμπληρωθεί σε περίπτωση που ο Ανάδοχος έχει επικαλεσθεί τη χρηματοοικονομική, τεχνική ή/και επαγγελματική ικανότητα Τρίτου.

Θα συμπεριλαμβάνεται το αντικείμενο της συνεργασίας μεταξύ του Αναδόχου και του εν λόγω Τρίτου και οι παρασχεθείσες από αυτόν προς τον Ανάδοχο εγγυήσεις).

Καταγράφονται η επωνυμία και ο νόμιμος εκπρόσωπος του/των παρεχόντων τη στήριξη στον ανάδοχο, το αντικείμενο της υποστήριξης, ο τρόπος συνεργασίας μεταξύ του Αναδόχου και του τρίτου, καθώς και οι παρασχεθείσες από αυτόν/ους προς τον Ανάδοχο εγγυήσεις.

Σε περίπτωση που ο Ανάδοχος επικαλείται την ικανότητα τρίτου/ων που αφορά σε κάλυψη κριτηρίων επιλογής σχετικά με τη διάθεση τεχνικής ή επαγγελματικής ικανότητας τότε ο/οι παρέχων/οντες την ως άνω στήριξη θα εκτελέσει/ουν το αντικείμενο της σύμβασης για το οποίο παρέχει/ουν τις συγκεκριμένες ικανότητες.

Η αντικατάσταση οποιουδήποτε παράγοντα της παρεχόμενης στήριξης υπόκειται στην έγκριση της ΔΕΗ υπό την έννοια ότι ο προτεινόμενος αντικαταστάτης πρέπει να πληροί ισοδύναμα τα κριτήρια επιλογής του αντικαθιστάμενου.

Η αντικατάσταση του παρέχοντος τη στήριξη οικονομικού φορέα συνιστά ουσιώδη τροποποίηση της σύμβασης η αναγκαιότητα της οποίας ελέγχεται σύμφωνα με το άρθρο 337 του ν.4412/2016 και υπόκειται επίσης στην έγκριση της ΔΕΗ. Εάν αυτή εγκριθεί ο αντικαταστάτης πρέπει να πληροί ισοδύναμα τα κριτήρια επιλογής του αντικαθιστάμενου αλλά και να αποδείξει τη μη συνδρομή των λόγων αποκλεισμού όπως έπραξε ο αντικαθιστάμενος κατά τη φάση της κατακύρωσης της σύμβασης».

Ο/οι παρέχων/οντες την ως άνω οικονομική και χρηματοοικονομική στήριξη είναι από κοινού με τον Ανάδοχο υπεύθυνος/οι για την εκτέλεση της Σύμβασης.

Σε περίπτωση συνεργασίας μεταξύ του Αναδόχου και του εν λόγω Τρίτου, όπως αυτή περιγράφεται στην « Δεσμευτική Δήλωση Συνεργασίας», ο Ανάδοχος είναι υπεύθυνος για κάθε ενέργεια, πράξη ή παράλειψη του Τρίτου, σύμφωνα με τις διατάξεις του Άρθρου 10 των Γενικών Όρων. Σε περίπτωση που ο Τρίτος δεν εκπληρώσει τις υποχρεώσεις του προς τον Ανάδοχο, σε σχέση με το Έργο, η ∆ΕΗ έχει το δικαίωμα να κάνει χρήση των προβλέψεων των Άρθρων 21 και 25 των Γενικών Όρων.

# Ισχύς της Σύμβασης

Η Σύμβαση τίθεται σε ισχύ από την ημερομηνία εγκατάστασης του Αναδόχου, η οποία αποδεικνύεται από το πρωτόκολλο που θα ενταχθεί και υπογραφεί αρμοδίως μεταξύ του Αναδόχου και της Επιβλέπουσας Υπηρεσίας. .

Η Παρούσα Σύμβαση υπογράφεται σε δύο πρωτότυπα από τα οποία το ένα πήρε η Επιχείρηση και το άλλο ο Ανάδοχος.

**ΟΙ ΣΥΜΒΑΛΛΟΜΕΝΟΙ**

ΓΙΑ ΤΟΝ ΑΝΑ∆ΟΧΟ ΓΙΑ ΤΗΝ ΕΠΙΧΕΙΡΗΣΗ